1. FORMULARI DE SOL·LICITUD DE COL·LABORACIÓ AMB L’AJUNTAMENT DE BARCELONA – CENTRE D’ACOLLIDA D’ANIMALS DE COMPANYIA (CAACB)

**1. Dades de l’entitat:**

Nom de l’entitat: ­­­­­­­­­­­

CIF:       Núm. Inscripció en el Registre d’associacions de la Generalitat (Dep.Justícia), si aplica:

Adreça de la seu social:       CP:

Municipi:      Província:

Telèfon mòbil o fix:

Correu electrònic:

**2. Dades de la persona representant:**

Nom:      Cognoms:

NIF:

Telèfon mòbil o fixe:

Correu electrònic *(on vol rebre les notificacions)* :

**3. Dades bàsiques del projecte:**

Denominació:

Àmbits d’actuació:

Tasques amb gossos: passeig de gossos al CAACB, jocs i sortides per la ciutat i altres entorns

Tasques amb gats: interacció amb els gats i sensibilització

Tasques amb fures: interacció amb les fures i sensibilització

Difusió i promoció de l’adopció i tinença responsable dels animals de companyia

**4. Declaració responsable del/la president/a de l’entitat o persona que ostenti la representació de la sol·licitud:**

Nom i cognoms:

NIF:

Càrrec que ocupa a l’entitat:

D’acord amb la Llei Orgànica 15/1999, de 13 de desembre, de protecció de Dades de caràcter Personal, us informem que les vostres dades personals s’incorporaran en fitxers automatitzats de titularitat municipal, amb la finalitat de resoldre la col·laboració sol·licitada. Podeu exercitar els drets d’accés, rectificació, cancel·lació i oposició adreçant-vos per escrit al Registre General de l’Ajuntament: Pl. Sant Miquel, 4. 08002 Barcelona.

Així mateix, en compliment de la Llei de Serveis de la Societat de la Informació 34/2002, de 11 de juliol, us indiquem que en informar el camp email o telèfon mòbil ens autoritzeu a emprar aquests mitjans amb l’objectiu de comunicar-vos aspectes sobre la vostra sol·licitud de col·laboració.

La persona que signa DECLARA:

* Que ostenta el càrrec de president/a entre les funcions del/de la qual hi figura la presentació d’aquesta sol·licitud i la signatura de convenis de col·laboració administratius. En cas de no ser el president/a, la persona que actua en nom i representació disposa de poders o autorització atorgats al seu favor que el/la faculta per a la presentació d’aquesta sol·licitud.
* Que es compromet, en qualsevol dels casos, a aportar la documentació acreditativa d’aquests extrems en la forma i termini en què sigui requerida a l’efecte per l’Ajuntament de Barcelona
* Que totes les dades que consten en aquesta sol·licitud, i als documents que l'acompanyen, són certes.
* Que compleix la Llei 19/2014, de 29 de desembre, de transparència, accés a la informació pública i bon govern en els termes en què li sigui aplicable.
* Que comunicarà a l'Ajuntament de Barcelona i de la forma i en el moment que es determini, d’acord amb la Llei 19/2014, de 29 de desembre, de transparència, accés a la informació pública i bon govern, la informació relativa a les retribucions de llurs òrgans de direcció o administració, a l'efecte de fer-les públiques.
* Que no ha estat mai objecte de sancions administratives fermes ni de sentències fermes condemnatòries per haver exercit o tolerat pràctiques discriminatòries per raó de sexe o de gènere i segons Llei 17/2015, del 21 de juliol, d'Igualtat efectiva de dones i homes.
* Que compleix la Llei Orgànica 3/2007, de 22 de març, per a la igualtat efectiva de dones i homes.
* Codi Ètic de les Associacions de Barcelona:
* Que l’entitat està adherida al Codi Ètic de les Associacions de Barcelona, en el cas de que la seu de l’entitat es trobi a la ciutat de Barcelona.
* Que no està adherida al Codi Ètic de les Associacions de Barcelona donat que l’entitat no es troba a la ciutat de Barcelona, però que assumeixen els compromisos que dimanen d’aquest Codi ètic.
* Que l’entitat està inscrita al Cens d’entitats del Voluntariat de la Generalitat de Catalunya.
* Que l’entitat desenvolupa activitats d’interès general que s’acompleixin en l’àmbit recollit a l’article 5.1 de la Llei 25/2015, de 30 de juliol, del voluntariat i el foment de l’associacionisme.
* Que es troba al corrent en el compliment de les obligacions tributàries amb l’AEAT, amb la Seguretat Social i amb la Hisenda Municipal en el sentit que es troba al corrent de pagament o que no està obligada a declarar.

La presentació de la sol·licitud comportarà l'autorització a l'Ajuntament de Barcelona perquè pugui obtenir l'acreditació d'estar al corrent del compliment de les obligacions amb l'AEAT, la TGSS i la Hisenda Municipal a través de certificats telemàtics, així com per a la verificació de la seva identitat i compulsa automàtica de les dades facilitades amb la DGP. En el cas que l’entitat sol·licitant vulgui denegar el consentiment de l'accés de l'Ajuntament de Barcelona als esmentats certificats telemàtics, les entitats beneficiàries hauran de presentar els certificats corresponents durant el període de 10 dies hàbils des de la notificació de la resolució provisional de la concessió.

* Que s’utilitzi per a totes les comunicacions electròniques l’adreça de correu electrònic indicada en aquest document de sol·licitud.
* Que cedeix els drets de reproducció i comunicació pública del projecte de forma no exclusiva a l’Ajuntament de Barcelona. Els esmentats drets podran ser exercits per l’Ajuntament de Barcelona en tot el món, durant el termini de temps màxim previst per la normativa sobre propietat intel·lectual i industrial i per a qualsevol modalitat d’explotació, inclosa la seva explotació per mitjans electrònics, telemàtics, a distància, presencial, o de qualsevol altre tipus. L’entitat garanteix que el projecte presentat no incorpora continguts en què existeixen drets de propietat intel·lectual de tercers o dades de caràcter personal. En tot cas, s’estableix la total indemnitat de l’Ajuntament de Barcelona en relació a possibles reclamacions de tercers.

Barcelona,

Segell de l’entitat Signatura del President/a o persona que disposa de poders o autorització per fer-ho.

1. DESCRIPCIÓ DEL PROJECTE

**A. SOBRE L’ENTITAT**

**1. DADES BÀSIQUES**

Nom de l’entitat:      CIF:

**2. BREU DESCRIPCIÓ DE L’ENTITAT:**

Trajectòria, objectius i valors en els quals se sustenta la seva activitat

Any de constitució:      Anys en activitat:

Objectius:

Valors:

**3. BASE SOCIAL I RRHH DEL SOL·LICITANT**

Nombre de persones associades:

Nombre de persones voluntàries:

**B. SOBRE EL PROJECTE PRESENTAT A COL·LABORACIÓ**

**1. IDENTIFICACIÓ:**

Persona de contacte responsable del projecte:       Telèfon o Mail de contacte:

Denominació del projecte:

Àmbit d’actuació:

Tasques amb gossos: passeig de gossos al CAACB, jocs i sortides per la ciutat i altres entorns

Tasques amb gats: interacció amb els gats i sensibilització

Tasques amb fures: interacció amb les fures i sensibilització

Difusió i promoció de l’adopció i tinença responsable dels animals de companyia

**FONAMENTS I QUALITAT DEL PROJECTE:**

**2. BREU DESCRIPCIÓ DEL PROJECTE:**

Explicació general sobre el tema del projecte i les activitats

**3. JUSTIFICACIÓ DEL PROJECTE:**

Antecedents del projecte, valors que promou, voluntat de permanència en el temps.

**4. ANIMALSALS QUE S’ADREÇA EL PROJECTE:**

Breu descripció del projecte i les actuacions que es portaran a terme amb els animals (tipus: gats, gossos, fures)

**5.OBJECTIU:**

Objectiu general

**6. PLA D’EXECUCIÓ I AVALUACIÓ DEL PROJECTE:**

Són les accions indispensables per aconseguir cadascun dels resultats, amb els indicadors que mesuraran si s’han assolit els resultats, les persones que hi participaran i les dates d’inici i fi de cada activitat. Cal emplenar, com a mínim, un resultat i una activitat, amb els agents involucrats i dates d’inici i fi. La resta són opcionals i en funció del projecte.

|  |  |  |  |  |
| --- | --- | --- | --- | --- |
| **Resultats esperats**  Indiquen els productes o serveis que es generen de la intervenció realitzada  *“Què es vol aconseguir?”* | **Indicadors d’avaluació dels resultats**  Criteris que permeten mesurar els resultats esperats.  *“Com es mesurarà si s’ha aconseguit?”* | **Activitats proposades**  Descripció de les activitats realitzades.  *“Amb quines activitats es durà a terme?”* | **Agents involucrats**  Descripció de les persones involucrades en aquestes activitats.  *“Qui participarà en aquestes activitats?”* | **Temporalització**  Data d’inici i finalització de cada activitat.  Nombre d’hores mensuals.  *“Quan es faran aquestes activitats?”*  *Especificar la dedicació (hores) mensual.* |
|  |  |  |  |  |

Segell de l’entitat

Barcelona,

Signatura del President/a o persona autoritzada

1. MODEL FULL DE COMPROMÍS ENTRE ENTITAT I PERSONA VOLUNTÀRIA

(Amb el full de compromís s’adjunten els drets i deures dels voluntaris/àries i les entitats descrits a la Llei 25/2015, del 30 de juliol, del voluntariat i de foment de l’associacionisme)

La incorporació de persones voluntàries als programes de voluntariat es formalitzaran per escrit, per mitjà d’aquest full de compromís, que ha de contenir, com a mínim, el caràcter voluntari i altruista de la relació, les funcions i tasques acordades, el compromís de rescabalament de les a despeses assumides per la persona voluntària, la formació fixada com a necessària per l’entitat i l’existència d’una assegurança per a la persona voluntària d’acord amb el que estableix l’article 8 de la Llei 25/2015, del 30 de juliol, del voluntariat i de foment de l’associacionisme.

En tot cas, el present és només un model orientatiu que cada entitat ha d’adequar i fer-lo servir a la seva mida i necessitats.

**REUNITS**

D’una banda \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ major d’edat, proveït del document d’identitat número \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, en la seva qualitat de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ i en representació de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ entitat sense afany de lucre, domiciliada a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ i registrada amb el número \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ en el corresponent Registre d’associacions, i de l’altra \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, major d’edat (si fos menor d’edat sotmès a tutela ha de figurar també als pares o tutor i els seu consentiment), proveït del document d’identitat número \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, domiciliat a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ i actuant en el seu propi nom i dret.

**MANIFESTEN**

Que estan les dues parts interessades en subscriure el present document d’incorporació per realitzar activitats de voluntariat a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ de conformitat amb allò que estableix l’art. 7 de la Llei 25/2015, del 30 de juliol, del voluntariat i de foment de l’associacionisme, estableixen el següent:

**ACORDS**

**I.** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (persona voluntària) desenvoluparà les seves funcions de forma lliure, altruista i responsable, sense rebre cap mena de contraprestació econòmica i material.

**II.** Constitueix l’objecte d’aquest document l’establiment de les condicions en base a les quals s’han de desenvolupar el compromís de Voluntariat en les funcions i/o tasques següents: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**III.** La durada d’aquest compromís s’estableix dins el termini comprès des del dia \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ fins el dia \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**IV.** La persona voluntària es compromet a acomplir els horaris i les normes fixades pel centre, així com, respectar els valors i missió de l’entitat.

**V.** La persona voluntària, si així ho sol·licita, podrà rescabalar-se de les despeses que li pugui ocasionar la seva acció voluntària.

**VI.** La realització d’aquest compromís de Voluntariat no suposa l’assumpció per les parts d’obligacions més enllà de les estrictament establertes en aquest document i, en cap cas, no implicarà l’existència de relació laboral entre l’entitat i la persona voluntària.

**VII.** La persona voluntària tindrà dret, un cop finalitzada la seva vinculació amb l’entitat, si ho sol·licita, a un certificat acreditatiu de la tasca desenvolupada.

**VIII.** La persona voluntària es compromet a mantenir la confidencialitat de les informacions que pugui obtenir dels beneficiaris, conegudes en el marc de la seva tasca.

**IX.** L’entitat ha de tenir contractada una pòlissa d’assegurances per a que la persona voluntària estigui coberta dels riscos derivats de l’activitat que du a terme i dels danys que, involuntàriament, podria causar a tercers per raó de la seva activitat.

**X.** Del present document es facilitarà còpies a les parts sotasignats.

**XI.** Tant la persona voluntària com l’entitat, poden rescindir aquest compromís quan alguna de les dues parts ho consideri pertinent.

**XII.** En cas de renúncia per part de la persona voluntària, haurà de notificar-la amb una antelació mínima d’un mes per tal que es puguin adoptar les mesures necessàries per a evitar perjudicis a l’activitat en què participen.

I, perquè així consti, les parts signen aquest document, per duplicat a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Signatura Representant de l’entitat Signatura de la persona voluntària

1. PROCEDIMENT DE PASSEIG AMB GOSSOS AL CAACB

**FINALITAT**

El procediment de passeig pretén establir la forma de passejar amb els gossos del centre per aconseguir que associïn aquesta estona amb la tranquil·litat i la satisfacció d’estar en contacte amb les persones, sabent que se li permet fer el que ell necessita. Això reforça el vincle amb la gent i millora el comportament general.

**PAUTES I NORMES DE CONDUCTA**

A continuació es detalla com passejar els gossos del centre. Aquestes pautes estan dissenyades per a tractar la majoria de gossos, però com a individus que són, hi ha animals amb necessitats especials. Si algun membre del Servei d’etologia del CAACB dona una indicació contraria al procediment, aquesta SEMPRE prevaldrà.

La resolució de qualsevol situació produïda durant el passeig amb els gossos que no estigui prevista en el present annex, ha de ser resolta amb les indicacions d’algun membre del Servei d’Etologia.

No es pot premiar els animals amb res que no siguin premis especialment formulats per a gos o frankfurts. Si un animal té necessitats especials, s’indicarà a la seva fitxa.

Es recolliran les femtes dels animals amb les bosses que el centre posa a disposició dels voluntaris i es llençaran als contenidors que hi ha al centre o pel camí de passeig.

**Entrada i sortida de les gàbies**

Just abans d’anar a treure un gos, marcarem a la llista de passeig el número de la gàbia i el nostre nom. Evitarem marcar diverses gàbies seguides, les marcarem d’una en una segons les anem a treure. Evitarem marcar-les després de fer el passeig, ja que algun altre voluntari pot anar a treure els gossos i trobar-se la gàbia buida.

El moment d’entrar a les gàbies és un moment especialment sensible donat que pel gos és un moment d’excitabilitat perquè sap que surt a passejar. Per tant, i tenint en compte les particularitats de cada animal, haurem de:

Gàbies individuals

* Posar-nos davant de la gàbia acotats i de costat; li donarem uns premis al gos.
* Seguidament, tirarem un grapat de premis a dins la gàbia perquè ens permeti entrar de forma ràpida i evitar que el gos es quedi a la porta i pugui sortir aprofitant la nostra entrada.
* Un cop a dins, ens posarem de costat a la porta sense perdre de vista el gos; podem tirar alguns premis a terra i, sobretot, deixarem que ens ensumi si vol. Tancarem la porta per dins.
* Li ensenyarem la mà perquè ens pugui ensumar sempre amb moviments lents i deixant que el gos s'apropi (sempre la mà ha d’estar per sota l’alçada de la boca del gos).
* Li posarem la corretja (si el gos es retira quan li volem posar la corretja li ensenyarem primer el mosquetó perquè l’ensumi i després li posarem la corretja).
* Un cop lligats podrem sortir.
* El camí des de la gàbia fins a la sortida (passadís) intentarem portar el gos per la part més allunyada a les gàbies dels altres gossos. Intentarem anar el més ràpid possible però evitant córrer i sense aixecar les potes del gos de terra i sense res a la boca.
* A la rampa els portarem amb corretja curta (però sense aixecar el gos a dues potes) i evitant aturar-nos.
* Evitarem creuar-nos amb gossos que tornen del passeig, però quan ens trobem, tindrà sempre preferència el gos que surt. Per tant, el gos que torna del passeig haurà de cedir el pas i esperar a que l’altre surti .
* A la tornada del passeig, farem la mateixa rutina que quan entrem, passar ràpidament per davant les gàbies dels altres gossos fins arribar a la gàbia del nostre gos. Evitarem córrer i aixecar el gos a dues potes.
* Entrarem, tancarem la porta, li traurem la corretja i seguidament li tirarem premis pel terra perquè ens permeti sortir sense perill que se’ns escapi.

Gàbies dobles:

Quan tenim diversos animals en una mateixa gàbia, no podem tirar premis al terra perquè potenciaríem que es produís una baralla. Per treure a passejar una gàbia doble, haurem de:

* Posar-nos davant de la gàbia acotats i de costat; donarem premis als dos gossos però a la boca, no al terra.
* Entrarem a la gàbia ensenyant els premis als gossos, però donant-los a la boca i premiant sempre que no ens saltin a sobre.
* Tancarem la porta per dins.
* A partir d’aquí, actuarem exactament igual que en les gàbies individuals, però sempre donant premis a la boca del gos.

**Durant el passeig**

El passeig pretén que el gos cobreixi el màxim de les seves “necessitats de comportament”, com a mínim durant el passeig.

Les necessitats de comportament són aquelles conductes imprescindibles que l’animal ha de realitzar i que són indispensables pel seu benestar. Una bona qualitat del passeig sempre conduirà a una millora en la conducta en general.

Una de les necessitats de comportament que més infravalorades estan en el gos és l’activitat olfactòria. Deixar que el gos ensumi durant el passeig és indispensable, és més, ho hem de potenciar. Totes les activitats en les què el gos hagi d’utilitzar el nas contribueixen a relaxar-lo, a diferència de les que l’obliguen a utilitzar la vista, que normalment els activen més. Un gos empleat en l’olfacte es concentra i es centra en localitzar l’estímul olfactiu, fet que li transmet molta informació de l’entorn que l’envolta i li permet gestionar la informació rebuda.

El passeig, doncs, s’ha de basar en permetre que el gos pugui ensumar tant com vulgui. Per tant:

* Buscarem espais tranquils i no zones de pas de cotxes, gent o altres gossos en la mesura del possible. “L’objectiu del passeig no és socialitzar el gos amb altres gossos, per tant, evitarem el contacte amb aquells que no siguin de la mateixa gàbia. En general, intentarem no enfrontar el gos a situacions que no hagi conegut abans i en les quals no el veiem relaxat.”
* Li permetrem que ensumi i gaudeixi del passeig SENSE DONAR-LI PRESSA. “MAI” ens avançarem a ell si s’ha parat, tot el contrari, l’esperarem en paral·lel, deixarem que acabi i després seguirem caminant tranquil·lament. MAI FAREM TIBADES AMB LA CORRETJA, ni el portarem amb les potes aixecades del terra.
* Mantindrem una distància constant amb la corretja, sense tirar, però sense deixar que s’arrossegui.

El que intentem aconseguir és que el gos associï la tranquil·litat i la satisfacció amb estar en contacte amb les persones, sabent que se li permet fer el que ell necessita. Això reforça el vincle amb la gent i millora el comportament general.

És molt aconsellable que al final del camí, abans de tornar del passeig i abans de tornar a entrar al centre, realitzem un “sembrat”. És a dir, escampem llaminadures en un lloc que el gos no pugui veure, com pot ser a l’herba o a la sorra, que l’obligui a utilitzar l’olfacte. Això farà que entri al centre molt més relaxat.

**Exercici de sembrat**

**Com fem l’exercici:**

Quan ens disposem a fer un sembrat, primer ens hem de preparar:

* Cal buscar un lloc relativament tranquil.
* A poder ser, hem de buscar una superfície on el gos tingui una certa dificultat per veure els premis amb la vista per tal que els hagi de buscar per l’olfacte, per exemple, gespa o sorra.
* Preparem una bosseta amb premis tallats a una mida petita.
* Les primeres vegades que fem l’exercici, intentarem fer-ho en moments en què el gos estigui tranquil, per a facilitar-nos la feina.

Els passos a seguir, i en aquest ordre, són els següents:

* Ens col·locarem al davant del gos i li farem notar que tenim premis a la mà.
* Immediatament li tirarem un premi al terra, a un costat, per exemple, a la dreta.
* Quan torni a aixecar el cap per mirar-nos, li ensenyarem un altre trosset de menjar, i el tirem a terra, però ara a l’esquerre, just on quedaven les seves potes del darrere.
* Així, progressivament, li anem tirant els trossets de menjar, d’un en un, a un costat i a l’altre. Tirarem el premi cada vegada a on el gos tenia col·locades les potes del darrere, provocant que hagi de fer un moviment en forma de vuit per aconseguir els premis successius.
* Arribarà un moment en què el gos ja no ens mirarà perquè li tirem el menjar al terra, sinó que es girarà directament buscant el següent tros. Cada vegada estarà més concentrat seguint l’olor dels premis.
* En aquest moment, en comptes de tirar-li un trosset de menjar cada vegada, li podem tirar dos o tres.
* Quan el gos ja faci aquest moviment de vuit sense parar-se, l’únic que farem serà tirar-li un grapat de premis, una sola vegada, per tal que s’entretingui buscant-los tots.
* Recorda que en acabar qualsevol exercici, inclòs el sembrat, se li ha de fer un senyal d’alliberament al gos, per exemple, li podem dir “ja està”.

Abans de fer aquest exercici, hem d’estar segurs que el gos no té cap problema de salut que impedeixi que mengi les llaminadures.

**Millora del comportament**

Les següents pautes pretenen fer entendre com es pot millorar el comportament dels animals sense necessitat de realitzar sessions d’educació concretes.

**Premiar tot allò que faci correctament**

Un gos pot decidir mostrar o no, en el futur, una determinada conducta, segons la teva reacció cap a ella. Així doncs, aprofita cada vegada que el gos mostri una actitud positiva, per recompensar-lo. És més efectiu i millor per a la relació entre vosaltres i el seu benestar que premiïs la bona conducta sempre que apareix, per exemple, si el gos es para a ensumar el terra i no tiba de la corretja, o quan li dius “anem” i comença a caminar; és molt millor premiar-lo que esperar a que tibi per renyar-lo.

Actituds que s’han de premiar:

* Ensumar.
* Passejar sense tibar de la corretja.
* Passar al costat d’altres gossos sense fer-los cas.
* Mirar-nos o demanar-nos carícies sense saltar a sobre.

**Com premiar un gos**

La millor recompensa és, probablement, la interacció positiva amb les persones mitjançant carícies i un to de veu amistós. De totes formes, es pot reforçar encara més una determinada conducta donant-li una llaminadura. Recorda que la recompensa només té eficàcia si s’aplica immediatament després de la conducta que es vol reforçar.

Els contactes que hem de tenir amb els gossos han de ser suaus i intentant no excitar-los.

**No recompensem allò que no ens agrada**

Sovint premiem sense voler algunes conductes que, amb el temps, poden resultar molestes. De fet, molts gossos aprenen a utilitzar determinades conductes per aconseguir de tu allò que volen, per exemple saltar-nos a sobre quan els anem a buscar per fer el passeig.

Una vegada presents, les conductes que s’han reforçat de forma inadvertida son molt difícils d’eliminar. Aquestes conductes no ajuden gens a que el gos doni una bona impressió als possibles adoptants. Per tant, és important que aprenguis a identificar-les i a no reforçar-les.

Si cedim i li parem atenció quan mostra alguna conducta inadequada, l’únic que aconseguim és que el gos entengui que el que fa és el correcte. Seguint l’exemple anterior, quan hi hagi un adoptant, li saltarà a sobre per demanar-li atenció o saltarà sobre els cuidadors quan entrin a la gàbia. Això fàcilment pot provocar baralles entre gossos i una pitjor impressió als adoptants. Si no som rigorosos amb aquestes pautes i, a vegades, cedim parant-li atenció davant d’algunes de les conductes que volem eliminar, només aconseguim que sigui més insistent, ja que sempre tindrà l’expectativa que aquest comportament li és útil.

**Conductes que se solen reforçar sense voler:**

* Lladrucs.
* Saltar a sobre de la gent.
* Mossegar els braços i les mans, encara que sigui amb la intenció de jugar.
* Colpejar o esgarrapar amb les potes.
* Mossegar la corretja.

MAI paris atenció al gos si mostra alguna de les conductes anteriors. Ans el contrari, ignora’l fins que es comporti de forma calmada. Si no deixar de fer-ho ignorant-lo, deixa constància d’aquest fet al quadern comunicació de comportament.

**Intenta promoure un comportament calmat en els gossos**

Quan el gos estigui tranquil, podem tenir la temptació de no parar-li massa atenció, precisament per no excitar-lo. Aquesta estratègia és totalment equivocada.

Hem de premiar sempre el gos quan estigui tranquil o quan mostri una bona conducta, per exemple si no tiba de la corretja o ens demana carícies d’una forma suau.

D’aquesta manera, descobrirà que una conducta calmada és la millor manera d’aconseguir tot allò que li agrada i, a la llarga, promouràs un caràcter més tranquil i reposat.

De totes maneres, no li podem exigir un comportament calmat si no li proporcionem exercici diari, contacte social, joc, etc., que li permetran desenvolupar les seves conductes naturals. Per tant, no pretendrem que els gossos surtin calmats del centre, sinó que l’objectiu és que es relaxin en el menor temps possible.

**Evita el càstig**

El càstig és una estratègia que no ha de ser utilitzada en absolut. En aquest sentit, les principals associacions nacionals i internacions d’etologia i educació canina recomanen l’ensinistrament denominat “en positiu”, és a dir, basat en la recompensa del bon comportament i en l’evitació del càstig.

**Teràpies de comportament**

Els gossos que necessitin un maneig diferent durant el passeig seran identificats perquè tots els voluntaris sàpiguen com han d’actuar o es restringirà el passeig d’aquests gossos a persones a les què se’ls hagi donat la formació.

No es permet durant el passeig fer cap tipus d’exercici ni teràpia amb els animals que no hagi estat determinada pels membres del Servei d’etologia del CAACB.

**DURADA DE L’ACTIVITAT**

Es recomana una durada de passeig de 30 minuts, mai inferior a 20 minuts.

1. PROCEDIMENT D’ACTIVITATS AMB GOSSOS A LA CIUTAT

**FINALITAT**

Per tal de promoure que la nova activitat de gossos a la ciutat es desenvolupi de la manera més beneficiosa pels animals que participin en ella, i això els aporti un avantatge de cara a l’èxit de la seva futura adopció, és necessari tenir en compte una sèrie de consideracions.

Els gossos del centre d’acollida no estan habituats al gran nombre i tipus d’estímuls que es donen de manera conjunta en un context urbà. És per això que els animals que participin en aquesta activitat no han de rebre el mateix maneig que els gossos amb propietari que ja viuen en un entorn urbà. És important evitar una sobreestimulació que pugui generar males associacions i l’aparició de reaccions no desitjades com són la por o l’ansietat. El més indicat és presentar-los de manera gradual i controlada els diferents estímuls (sorolls, nens, bicis, cotxes, autobusos, etc.).

**PAUTES I NORMES DE CONDUCTA**

Per tal de garantir que el passeig en context urbà sigui una experiència agradable i positiva pel gos que participa d’ella es fa avinent seguir una sèrie de pautes, unes són de maneig general i altres són especifiques per a l’activitat:

* Els gossos han de portar arnès i collar, i la corretja ha d’anar lligada a l’arnès. Amb això evitarem que el gos es faci mal si fa tibades. Per gossos que acostumen a tibar bastant es recomana l’ús de l’arnès anti-tibades *Easy Walk*. Molt important tenir en compte que si l’animal tiba per fugir de la situació per por o estrès, nosaltres hem de retirar-lo i mai intentar retenir-lo o fer que no tibi en aquell moment.
* La corretja ha de ser prou llarga per a què el gos pugui tocar amb el nas a terra i tingui suficient marge de moviment. Sempre que l’animal s’aturi a ensumar ens aturarem a la seva alçada o un pas enrere i el deixarem que ensumi tranquil·lament.
* La corretja no ha d’anar tensa i no s’ha de conduir el gos amb tibades. Per tal de reconduir l’animal per on vulguem anar se li ha de convidar amb veu suau i tranquil·la. És important que en el passeig per la ciutat la persona que porti la corretja sigui una persona coneguda per l’animal.
* Als gossos catalogats com potencialment perillosos que, per normativa, han de portar morrió posat durant el passeig, se’ls ha d’haver habituat a portar-lo posat prèviament a la seva participació en l’activitat (exercicis específics).
* El passeig ha de començar en una zona el més tranquil·la possible i anar afegint zones amb més estímuls (Ex.: començar en un parc gran, passar a carrers poc transitats/de vianants i, poc a poc, agafar carrers més concorreguts o amb una mica més de trànsit). És important estar molt atent a l’actitud de l’animal en cada moment i respectar i respondre els senyals de comunicació que ens dóna, evitant al màxim posar-lo en situacions estressants per ell i no controlades per nosaltres.
* És molt positiu i necessari anar alternant entre carrers més moguts i zones tranquil·les com parcs. Amb això permetrem que l’animal pugui tenir descansos en els què poder rebaixar el nivell d’estrès o atenció que hagi pogut acumular. En aquests petits descansos podem interaccionar amb ell fent-li carícies o llençar-li uns premis a la gespa per a què els busqui amb l’olfacte (exercici sembrat), per exemple.
* És molt beneficiós per l’animal premiar totes aquelles conductes positives que realitzi. (Ex.: no reaccionar amb altres gossos, ignorar bicis que passen a prop, ignorar nens que passin corrent/cridant, saludar de manera correcta a la gent desconeguda o a altres gossos, etc.). El premi pot ser menjar, carícies i/o veu.
* També és important fomentar les conductes relaxades com són l’ús de l’olfacte i passejar de manera tranquil·la. Evitarem alterar a l’animal amb joc actiu durant el passeig per la ciutat, per tal d’evitar que se sobreexciti.
* Es recolliran les femtes dels animals amb les bosses que el centre posa a disposició dels voluntaris i es llençaran als contenidors que hi ha al centre o pel camí de passeig.

**DURADA DE L’ACTIVITAT:** El temps total de passeig per context urbà no hauria de superar l’hora de durada per aquells gossos que participen per primera vegada en l’activitat, i no hauria de superar les dues hores per aquells que ja han participat en alguna ocasió.

1. PROCEDIMENT D’ATENCIÓ ALS GATS

**FINALITAT**

La interacció amb els gats allotjats al CAACB és un instrument de millora del benestar dels animals que incideix positivament en la seva salut psíquica i física, en la mesura que facilita la seva relació amb les persones i d’aquesta manera incrementa les possibilitats d’una adopció amb èxit.

**PAUTES I NORMES DE CONDUCTA**

Els consells i normes que a continuació es desenvolupen estan pensats per ajudar a assolir aquest objectiu.

1. Socialització

Els gats, igual que els gossos, són animals socials i necessiten el contacte humà tant o més que els gossos.

La major part dels gats que arriben al CAACB provenen de cases/pisos particulars on vivien amb les seves famílies i ara es troben en un lloc estrany amb persones, olors i objectes diferents. El contacte humà és important per tal de guanyar la seva confiança i reduir l’estrès que pateixen amb l’objectiu de que es puguin donar en adopció.

La tasca més important és la de socialitzar els gats més tímids, o sigui, aquells que no es deixen acariciar, ja que un gat que no es deixa tocar és de difícil adopció.

En la socialització dels gats no es tracta que el gat faci el que volem, sinó oferir-li al gat el temps i les condicions que ell necessita per canviar el seu comportament.

1. Estimular joc i exercici

Acaronar i jugar amb ells perquè continuïn sent sociables amb les persones i altres gats. El CAACB posa a disposició dels voluntaris material per estimular el joc amb els gats.

Si veieu que el gat no s’apropa, es especialment important insistir una i altre vegada sense forçar-lo i donant-li una via de sortida, si el gat està a un racó, per poder marxar si ell ho escull. A aquests gats se’ls ha d’oferir un joc a distància on s’activi l’instin de caça i així un dia rere un altre, fins que al final ens deixi de veure com un perill i ens deixi acariciar-lo.

Estimular el joc i l’exercici també afavoreix que els animals no pateixin sobrepès, que estiguin en òptimes condicions físiques i disminueix el risc d’emmalaltir.

1. Oferir atenció afectiva

Heu d’acariciar els gats que se us apropin i donar-los també uns minuts d’atenció afectiva.

**DURADA DE L’ACTIVITAT**

El temps d’interacció amb els gats és variable. De 45 a 60 minuts és un temps adequat.

1. PROCEDIMENT DE MANEIG DE FURES

**FINALITAT**

La interacció amb les fures allotjades al CAACB és un instrument de millora del benestar dels animals que incideix positivament en la seva salut psíquica i física, en la mesura que facilita la seva relació amb les persones i d’aquesta manera incrementa les possibilitats d’una adopció amb èxit. És molt important la tasca de socialització correcta per aconseguir una bona adaptació de la fura a la nova família.

**PAUTES I NORMES DE CONDUCTA**

La manipulació dels animals es farà amb les mans netes per evitar que les fures identifiquin olors que puguin alterar-les.

Les fures són animals molt espantadissos que necessiten un maneig molt tranquil i molta paciència.

El primer que hem de fer és tancar les portes i finestres de l’habitació on s’interactuï amb la fura.

Obrirem la gàbia i ens retirarem una mica, deixant espai suficient per facilitar la sortida a la fura. Mai ficarem la mà a la gàbia per treure l’animal, excepte si ja el coneixem molt bé.

Un cop la fura hagi sortit, parlarem en veu baixa i observarem els seus moviments. No interaccionarem amb ella de manera invasiva. És a dir, no la tocarem fins que ella mostri interès.

L’animarem a jugar amb bosses, amb una caixa de cartró buida o amb túnels específics per jocs de fures.

Direm el seu nom repetides vegades en veu baixa i amable.

Aquestes accions s’han de repetir durant uns dies.

Quan l’animal estigui una mica acostumat a nosaltres i als jocs, li donarem premis: primer posarem un premi a terra al costat de nosaltres, aquesta acció es repetirà vàries vegades. A continuació, li donarem el premi amb la mà, agafant el premi amb la punta dels dits. Repetirem aquesta acció vàries vegades.

Passats uns dies, seurem a terra i deixarem que la fura ens olori. No deixar que trepi i que ens pugui mossegar. Intentarem tocar-la per la part del llom amb moviments suaus i breus.

Després d’uns dies, ja podem intentar jugar amb ella molt suaument fent soroll amb bosses, jugant amb una manteta...

És molt important no posar-li la mà a la boca esperant que no ens mossegui perquè, si té l’oportunitat, molt probablement ens mossegarà. Si ens mossega, intentarem no fer soroll ni fer moviments bruscs. Obrirem la boca de l’animal amb l’altra mà i ens retirarem. Pensem que, gairebé sempre, ens mossega per por. Si cridem i fem moviments bruscos quan ens mossega, aconseguirem que encara s’espanti més.

Per entrar la fura a la gàbia, no l’agafarem amb les mans, sinó que procurarem que entri soleta amb premis o fent soroll al voltant de la gàbia amb una bossa. Si no entra soleta, l’agafarem amb una manta i la posarem dins de la gàbia.

A la sala d’interacció amb fures, pot accedir només un voluntari, excepcionalment dos, segons criteri del personal del centre.

No es donarà absolutament res de menjar que no siguin els premis de fura o el menjar que tindrà a la gàbia.

Qualsevol dubte o observació sobre el comportament de la fura, es resoldrà amb el personal del centre.

**DURADA DE L’ACTIVITAT**

El temps d’interacció amb les fures serà de 45 a 60 minuts.

Cada fura és diferent i, per tant, el temps d’adaptació a la seva nova situació és variable i serà definit pels responsables del CAACB en cada cas, en el marc sempre de la durada establerta com òptima en aquest document.

1. PROCEDIMENT PER A LA XARXA DE CASES D’ACOLLIDA

**FINALITAT**

La Xarxa de cases d'acollida del CAACB té la finalitat de donar atenció a alguns animals que tenen necessitats especials i que es poden tractar amb més facilitat en una casa. En aquests casos, els animals poden marxar en acollida durant un temps.

Les acollides es poden donar quan l'animal:

* està malalt terminal: l'acollida dura fins que l'animal mor.
* s'està recuperant d'una intervenció o d'algun problema de salut: el gos/gat torna al centre quan es recupera.
* necessita fer teràpia de comportament en una casa: l'acollida acaba quan determini el centre.
* és sènior i és millor que passi l'hivern a una casa: l'acollida comença amb el fred i acaba a la primavera.

L'ideal en tots els casos és que el gos/el gat/la fura trobi una família abans de tornar al centre.

El fet que un animal estigui en acollida fa que tingui molta menys visibilitat que els que estan al centre, cosa que dificulta la seva adopció. Per això s'ha d'intentar que els acollidors i el propi centre facin una gran tasca de difusió per aconseguir adopció per tal que els animals acollits no hagin de tornar al centre.

**PAUTES I NORMES DE CONDUCTA**

* Tenir cura del gos/gat/fura en acollida sota els indicacions de l’equip veterinari i de cuidadors del CAACB.
* Portar l'animal al CAACB per a les revisions veterinàries que siguin necessàries.
* En cas d’urgència, trucar al CAACB en horari d’atenció al públic per ser atesos per una veterinària.
* En cas d’urgència fora de l’horari del CAACB, la casa d'acollida podrà ser atesa en un centre que determinarà el CAACB.
* Avisar al CAACB de qualsevol canvi que es produeixi en l’estat físic o de comportament de l’animal.
* Demanar al CAACB el menjar i qualsevol altra cosa que es necessiti pel benestar de l’animal.
* Facilitar al CAACB la informació o fotos necessaris per a la difusió dels animals.

**DURADA DE L'ACTIVITAT**

* Si l'animal s'està recuperant d'una intervenció o d'algun problema de salut: el gos/gat torna al centre quan es recupera.
* Si l'animal necessita fer teràpia de comportament en una casa: l'acollida acaba quan determini el centre.
* Si l'animal és sènior i és millor que passi l'hivern a una casa: l'acollida comença amb el fred i acaba a la primavera.

1. CONVENI TIPUS

**CONVENI TIPUS ENTRE L’AJUNTAMENT DE BARCELONA I ENTITAT/FUNDACIÓ XXXX D’ADHESIÓ AL PROTOCOL-BASES PER A L’ACCIÓ VOLUNTÀRIA AL CENTRE D’ACOLLIDA D’ANIMALS DE COMPANYIA DE BARCELONA**

Barcelona, (data)

**REUNITS**

D’una part, el/ la senyor/a [NOM], en nom i representació de l’Ajuntament de Barcelona en la seva qualitat de [CÀRREC], que actua facultat per aquest acte per acord de la Comissió de Govern de data [...], i assistit per el/la senyor/a [NOM] que actua com a secretari/a per delegació del Secretari General de [DATA].

I d’una altra, el/la Sr./a [NOM], amb [IDENTIFICACIÓ], en nom i representació de l’entitat [NOM]–en endavant [NOM]–, amb [IDENTIFICACIÓ] i domicili al carrer [ADREÇA], de [MUNICIPI], d’acord amb la documentació que l’acredita i que presenta en aquest acte.

Les parts es reconeixen la capacitat legal necessària per a la signatura del present Conveni i obligar-se en representació de les seves institucions i

**MANIFESTEN**

1. Que d’acord amb l’article 102 de la Carta Municipal de Barcelona, l’Ajuntament de Barcelona dins de l’àmbit de les seves competències, ha de formular i mantenir polítiques dirigides a la defensa i protecció dels animals.

En aquest sentit, el CAACB actua com a garant del benestar d’animals de companyia (gossos, gats i fures), gràcies al personal professional que hi treballa així com el voluntariat i entitats animalistes que hi col·laboren.

Que l’Ajuntament de Barcelona vol donar suport i coordinar-se amb les diferents entitats que treballin en l’àmbit del benestar animal i a les seves campanyes i actuacions.

1. Que d’acord amb el que disposa la Disposició Transitòria Segona de la Llei 25/2015, de 30 de juliol, del voluntariat i de foment de l'associacionisme, els programes de voluntariat vinculats a una administració pública, han de passar a ésser duts a terme, preferentment, en el marc d’una entitat privada sense afany de lucre amb dinàmica associativa o amb programes de voluntariat.

En el marc del Protocol d’Acció Voluntària al CAACB, es desenvolupa el present Conveni per tal d’adaptar-se al marc normatiu de referència.

1. Que l’Ajuntament de Barcelona és un ens local que gaudeix de personalitat jurídica pròpia, plena capacitat jurídica i d’obrar i autonomia per al compliment de les seves finalitats.
2. Que l’entitat/fundació XXXX sense ànim de lucre, té plena capacitat jurídica i d’obrar, i es trova inscrita al Registre  XXXX.
3. Que l’Ajuntament de Barcelona té regulada la utilització de Convenis administratius com a mitjà per articular la cooperació amb entitats a través de la “Normativa reguladora dels expedients d’autorització de l’atorgament de Convenis administratius amb altres administracions públiques i institucions”, aprovada pel decret de l’Alcaldia 27 d’abril de 2011.
4. Que l’Ajuntament de Barcelona té voluntat manifesta de consolidar i ampliar els mecanisme de cooperació públic-privada a través de la planificació estratègica conjunta, del reforç i ampliació dels consells de participació i del suport a les entitats i associacions que conformen el teixit social de la ciutat.

D’acord amb les manifestacions exposades, les parts sotasignades formalitzen el present Conveni que es regirà pels següents:

**ACORDS**

1. **Objecte**

Constitueix l’objecte del present Conveni, d’acord amb el que s’estableix el Protocol-Bases per a l’’acció voluntària al CAAAB, establir un marc de col·laboració entre el CAACB-Ajuntament de Barcelona i l’entitat XXXX en matèria de participació en l’acció voluntària al CAACB.

Les activitats a desenvolupar en el marc del present Conveni són les que es detallen en el projecte annex “XXXX”, aprovat per Resolució de data XXX i que estan orientades a la realització d’activitats que complementin el treball dels professionals del centre així com de tasques de promoció de les adopcions i difusió de la tinença responsable i la lluita contra l’abandonament i el maltractament dels animals.

1. **Adhesió al Protocol-Bases**

L’entitat XXX s’adhereix al Protocol d’Acció Voluntària al Centre d’Acollida d’Animals de Companyia de Barcelona aprovat XXXX i publicat XXXXXXX, en tots els seus aspectes i en particular el seu projecte i els límits a l’acció voluntària.

1. **Compromisos del CAACB**

El CAACB s’obliga per al present Conveni a:

1. Vetllar per l’acompliment d’allò acordat en el present Conveni.
2. Facilitar la informació i les instruccions que necessitin els voluntaris per poder portar a terme la seva tasca d’acció voluntària.
3. Proporcionar acreditacions al personal voluntari.
4. Facilitar als voluntaris la formació específica en quant a maneig de gossos, gats i fures, i, a l’ús de les instal·lacions; d’acord amb el Pla de Formació.
5. En relació amb els gossos, gats i fures que es trobin en adopció, es proporcionaran els materials que es necessitin (collars, arnesos, corretges, morrions, premis, joguines...) o altres elements necessaris per dur a terme el desenvolupament de les seves tasques.
6. Informar sobre les activitats i actes formatius que puguin ser d’interès pel voluntariat.
7. Facilitar la informació i les instruccions que necessiti l’entitat per poder gestionar el seu voluntariat.
8. Promoure una comunicació fluïda amb l’entitat.
9. **Compromisos de l’entitat**

L’entitat s’obliga per al present Conveni a:

1. Complir allò acordat en el Conveni establert amb l’Ajuntament de Barcelona i desenvolupar el projecte en els seus propis termes.
2. Complir amb els compromisos adquirits amb el CAACB, actuant amb responsabilitat, bona fe i gratuïtat, respectant les seves finalitats i normativa, i actuant de forma diligent i solidària, notificant i mantenint informat al Centre de la seva disponibilitat d’assistència i col·laboració, així com dels possibles canvis que sorgeixin en aquest sentit.
3. No manipular documentació del CAACB i guardar, quan procedeixi, confidencialitat de la informació rebuda i coneguda en el desenvolupament de la seva activitat voluntària.
4. Rebutjar qualsevol contraprestació material que es pogués rebre per part de terceres persones en relació a la seva tasca de voluntariat.
5. Atendre i seguir les instruccions dels professionals del centre, del/la responsable del centre, dels seus treballadors/es i del coordinador de les activitats, i respectar que les decisions al voltant dels animals corresponen únicament a aquests professionals.
6. Garantir la gratuïtat de l’activitat.
7. Col·laborar amb els professionals del centre en les activitats que es proposin, abstenint-se d’actuar al marge.
8. Designar un interlocutor (responsable de coordinació de voluntaris).
9. Desvincular del projecte justificadament, al voluntari/a que no respecti els límits de l’actuació voluntària que s’estableixen en el Protocol, i així es posi de manifest per part del CAACB.
10. Disposar d’un Protocol de Formació o itinerari formatiu dels voluntaris.
11. Disposar de l’Assegurança de Responsabilitat Civil i Accidents per a voluntaris, segons es recull a l’article 11 de la Llei 25/2015, del 30 de juliol, del voluntariat i de foment de l’associacionisme.
12. Donar compliment a la normativa vigent en matèria de voluntariat i de protecció dels animals.
13. Sol·licitar a la persona voluntària una declaració responsable conforme no ha estat sancionada per infraccions que impliquin maltractament o abandonament de l’animal, ni administrativament ni penalment, en els darrers cinc anys.
14. Informar de qualsevol incident o situació que pugui afectar la seguretat d’animals i/o persones.
15. Responsabilitzar-se de l’acció de les persones voluntàries pròpies.
16. Vetllar pel respecte i cura dels recursos materials que el CAACB posi a la seva disposició.
17. No difondre informació que pugui perjudicar la imatge institucional del CAACB ni dels animals que són acollits.
18. No parlar en nom del CAACB sense autorització expressa dels seus responsables, i fer un ús diligent de l’acreditació i distintius.
19. No prendre iniciatives que no hagin estat programades o autoritzades expressament pels professionals del CAACB.
20. Aportar, previ inici de l’activitat, el llistat final de voluntaris i de les còpies dels fulls de compromís signats entre l’entitat i els voluntaris segons el model que figura annexat al Protocol (Annex 4).
21. I totes aquelles que es recullin a l’article 11 de la Llei 25/2015, del 30 de juliol, del voluntariat i de foment de l’associacionisme.

L’entitat ha de vetllar pel compliment dels següents requisits en relació al voluntariat que formi part del projecte, en el marc de les activitats que conformen l’acció voluntària al CAACB:

1. Ésser major de 18 anys o bé major de 16 anys amb autorització del pare/mare/tutor legal.
2. Tenir capacitat de treball en equip.
3. Tenir compromís amb la seva acció voluntària d’acord amb el projecte presentat per entitat.
4. Desenvolupar l’acció voluntària en l’horari que estableix el CAACB.
5. Parlar les llengües oficials (català i/o castellà).
6. Tenir empatia envers els animals i les persones.
7. Ésser flexible i pacient i tenir disposició per aprendre.
8. Respectar les normes i consells del CAACB així com la metodologia establerta als protocols de cadascuna de les activitats.
9. **Comunicació entre les parts**

La comunicació entre les parts es realitzarà, en els termes que s’estipula al Protocol, entre la persona coordinadora de les activitats objecte del present Conveni designada pel CAACB i la persona responsable de la coordinació dels voluntaris de l’entitat nomenada per aquesta. Qualsevol canvi en les persones designades serà comunicat a l’altra part dins d’un termini no superior a 3 dies a comptar des de la data en que es produeixi el canvi.

1. **Acreditació de la participació de les parts**

En tots els materials que l’entitat editi per difondre i promoure l’activitat, es farà constar, en les denominacions i logotips oficials, la col·laboració del CAACB-Ajuntament de Barcelona.

1. **Mitjans i recursos materials**

L’Ajuntament assumeix el manteniment i reposició del material inventariable de propietat municipal, d’utilització en el desenvolupament de les activitats objecte d’aquest Conveni. I en concret per aquelles actuacions que es duguin a terme en les instal·lacions municipals del CAACB, ubicades a la carretera de l'Arrabassada 250 (km 3.8) de Barcelona, l’Ajuntament de Barcelona posa a disposició de l’entitat la utilització dels espais com a part de l’aportació municipal, per un període igual a la vigència del present Conveni.

1. **Despeses**

Cadascuna de les parts es farà càrrec de les despeses que li siguin generades en el compliment dels seus respectius compromisos i obligacions. En cap cas, en resulta del present Conveni una obligació de les parts de dotar els projectes que se’n derivin d’una aportació determinada i específica, llevat que les parts expressament en pactin el contrari.

El CAACB no es fa responsable de les despeses en que incorri la persona voluntària en l’exercici de la seva tasca de voluntariat, sens perjudici dels acords amb la seva entitat.

1. **Comissió de Seguiment**

Amb la finalitat de concretar, desenvolupar i coordinar les accions específiques que es duran a terme en execució del compliment de les finalitats expressades en aquest Conveni es constitueix la Comissió Mixta de Seguiment, la qual estarà integrada per una persona designada per cadascuna de les parts signatàries. Totes les decisions de la Comissió s’adoptaran per consens entre les dues institucions.

Ambdues parts, de mutu acord, poden convidar altres persones representatives a participar de la Comissió de Seguiment quan ho considerin necessari.

La principal funció d’aquesta Comissió de seguiment és el de promoure l’aplicació de les actuacions acordades en aquest Conveni i annexes específics.

1. **Confidencialitat i dades de caràcter personal**

Cadascuna de les parts, s’obliga al compliment de tot allò establert a la Llei Orgànica 15/1999, de 13 de desembre, de protecció de dades de caràcter personal (LOPD) i el Reial decret 1720/2007, de 21 de desembre, pel qual s’aprova el Reglament de desplegament de la LOPD, en relació amb les dades personals a les quals tingui accés durant la vigència d’aquest Conveni.

La documentació i informació que es desprengui o a la qual es tingui accés amb ocasió de la prestació de les activitats de l’acció voluntària, que corresponen a l’Ajuntament de Barcelona responsable del fitxer de dades personals, té caràcter confidencial i no podrà ser objecte de reproducció total o parcial per cap mitjà o suport; per tant, no se’n podrà fer ni tractament ni edició informàtica, ni transmissió a terceres persones fora de l’estricte àmbit d’execució directa de l’acció voluntària, ni tan sols entre la resta del personal que tingui o pugui tenir l’entitat que presta les activitats.

1. **Difusió**

Les parts signants es comprometen a publicitar i donar visibilitat al Conveni i als seus continguts a través de les pàgines webs corresponents i d’altres suports que es considerin adients.

En aquest sentit, les parts s’autoritzen expressament per fer ús dels seus respectius noms i logotips, exclusivament en el marc de l’establert en el present Conveni i amb les finalitats exposades anteriorment.

1. **Vigència i modificació del Conveni**

Aquest Conveni serà vigent des del dia següent a la seva formalització fins la XXXX (durada màxima quatre anys), i es podrà prorrogar fins XXXX per acord de les parts, manifestat expressament amb un mes d’antelació a la data de finalització de la vigència, mitjançant un annex de ratificació (document de pròrroga), sempre que la naturalesa de l’objecte ho permeti.

La vigència dels diferents projectes i programes definits en els annexes a aquest Conveni, no podrà perllongar-se més enllà de la vigència d’aquest.

Qualsevol modificació que alteri les obligacions establertes en aquest Conveni s’haurà de fer amb el consentiment d’ambdues parts i per escrit, mitjançant el corresponent annex o addenda de modificació.

1. **Extinció del Conveni i efectes de l’incompliment**

Són causes d’extinció del present Conveni:

* 1. Compliment del projecte.
  2. La finalització del termini de vigència.
  3. El mutu acord de les parts, manifestat per escrit.
  4. La impossibilitat sobrevinguda, legal o material, de donar compliment a l’objecte del Conveni.
  5. L’incompliment de les obligacions assumides per les parts amb la subscripció d’aquest acord.
  6. Per les causes general establertes en la legislació vigent.

En cas d’incompliment per alguna de les parts de les obligacions i els compromisos assumits, qualsevol part podrà requerir a l’altra perquè els compleixi en un termini determinat, termini que no podrà superar la data de vigència del Conveni. Caldrà posar aquest requeriment en coneixement de la Comissió de Seguiment. Si transcorregut el termini atorgat persistís l’incompliment, s’entendrà resolt el Conveni amb la notificació d’aquestes circumstàncies a l’altra part, i es podrà requerir a la part incomplidora el pagament d’indemnitzacions per danys i perjudicis causats.

L’extinció del Conveni comportarà les conseqüències que per a cada cas concret prevegi la normativa vigent d’aplicació.

1. **Resolució de conflictes i jurisdicció competent**

Seran competents per resoldre les qüestions litigioses que puguin sorgir de la interpretació, compliment i efectes del present Conveni els Tribunals de la Jurisdicció contenciosa administrativa de la ciutat de Barcelona.

I en prova de conformitat, les parts signen el present document, per XXXX exemplars i a un sol efecte, en lloc i la data assenyalats a l’encapçalament.